Diari Oficial de la Generalitat Valenciana


Sumari del DOGV 7136, del 22-10-2013 (2013/9910)

Notificació de la sentència dictada en el procediment ordinari número 257/2011.
-------------------------------------------------------------------------------

### Dades del document

Número de DOGV
:   7136

Data del DOGV
:   22-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9910


Organisme emissor
:   Jutjat de Primera Instància i Instrucció Número 4 de Carlet

Tipus de document
:   Edicte

Notificació de la sentència dictada en el procediment ordinari número 257/2011. [2013/9910]  
En este procediment ordinari 257/2011, seguit a instàncies del Banco Bilbao Vizcaya Argentaria, SA, contra Calin Moldovan i Mihaela Maria Moldovan, s'ha dictat la sentència que, literalment, diu així:  
 «Sentència número 94/2012  
Jutge que la dicta: David Yuste Espinosa.  
Lloc: Carlet (València).  
Data: 20 de novembre de 2012.  
Procediment ordinari: 257/2011-C.  
Demandant: Banco Bilbao Vizcaya Argentaria, SA.  
Procuradora: Cristina Litago Lledó.  
Demandada: Calin Moldovan i Mihaela Maria Moldovan (declarats en rebel·lia).  
 Antecedents de fet  
 Primer. Per la representació del Banco Bilbao Vizcaya Argentaria, i per mitjà d'un escrit que per torn de repartiment va correspondre a este Jutjat, es va interposar demanda contra Calin Moldovan i Mihaela Maria Moldovan. S'hi al·lega que, en data 8 d'abril de 2005, els demandats van subscriure amb l'actora la pòlissa de préstec personal número 6587.6763.959.11944314. Els demandats van deixar impagades les quotes corresponents als mesos de setembre de 2008 a abril de 2010, ambdós inclusivament. Una vegada realitzat el tancament de compte d'acord amb allò que s'ha pactat, resulta un saldo de 2.986,92 euros en concepte de principal.  
Així, després d'exposar els fonaments de dret que es van entendre d'aplicació, i que per a aconseguir la brevetat es donen per reproduïts, s'interessava d'este jutjat sentència per la qual es condemnara el demandat al pagament de 2.986,92 euros, més els interessos al tipus pactat i les costes.  
 Segon. Admesa a tràmit la demanda, es va emplaçar la demandada perquè compareguera i la contestara en el termini preceptiu de 20 dies. Transcorregut el mencionat termini, els demandats no van comparéixer en forma, per la qual cosa van ser declarats en rebel·lia per resolució del secretari judicial, de data 27 de juny de 2012.  
 Tercer. Convocades les parts a l'audiència prèvia dels articles 414 i següents de la Llei d'Enjudiciament Civil, esta tingué lloc en data 30 d'octubre de 2012, únicament amb la part actora. No havent-se arribat a avinença entre els interessats i resoltes les qüestions plantejades, la part compareguda sol·licita la recepció del pleit a prova i, proposant únicament prova documental, es va sol·licitar que es dictara sentència sense celebració del juí, la qual cosa va ser així, tot acordant-ne la conformitat amb allò disposat en l'article 429.8 de la Llei d'Enjudiciament Civil, quedant les interlocutòries pendents de resolució.  
 Quart. En la tramitació d'este procediment s'han observat totes les prescripcions legals.  
 Fonaments de dret  
 Primer. La pretensió exercitada en el present pleit es planteja com una reclamació d'una quantitat fonamentada en l'impagament per la demandada de les quotes corresponents al contracte de préstec al·ludit en els antecedents de fet. Les obligacions contractuals obliguen les parts d'acord amb els articles 1089 i següents del Codi Civil, i en concret els articles 1091, 1100, 1254, 1255.  
 Segon. Havent sigut declarats els demandats en el present procediment, i sent la rebel·lia una situació processal que no implica la conformitat amb les pretensions de la part actora (art. 496.2 LEC), subsistix en esta l'obligació de provar l'acció plantejada, ja que conforme a l'article 217.2 de l'esmentat text, correspon a l'actor la càrrega de provar la certesa dels fets dels quals ordinàriament es desprenga, segons les normes jurídiques que hi siguen aplicables, l'efecte jurídic corresponent a les pretensions de la demanda.  
En el present cas, de la documental aportada, que no ha sigut impugnada, resulta que, en data 8 d'abril de 2005, els demandats van subscriure amb l'actora la pòlissa de préstec personal número 5531.4894.810.68517362. Els demandats van deixar impagades les quotes corresponents als mesos de setembre de 2008 a abril de 2010, ambdós inclusivament. Una vegada realitzat el tancament de compte d'acord amb allò que s'ha pactat, resulta un saldo de 2.986,92 euros en concepte de principal.  
S'ha aportat per l'actora la pòlissa de préstec (document número 1 de la demandada); la certificació bancària del saldo (document número 2 de la demanda); fax comunicacions del saldo deutor al demandat (document número 3 de la demanda).  
Per tant, resulta acreditada la realitat del deute i, no acreditant-se'n el pagament, ha d'estimar-se la demanda quant al principal del deute reclamat.  
 Tercer. Pel que fa als interessos, haurà de condemnar-se'n els demandats al pagament, a causa de la mora en què han incorregut. Resultarà d'aplicació l'interés moratori del 20 per cent anual, d'acord amb allò que s'ha pactat en la condició general tercera.  
 Quart. Conforme a l'article 394 de la Llei d'Enjudiciament Civil, l'estimació de la demanda comportarà que les costes processals li siguen imposades a la part demandada.  
 Vistos els preceptes esmentats i els altres de general i pertinent aplicació,  
 Dispositiva  
 Estimant la demanda interposada per la representació de Banco Bilbao Vizcaya Argentaria, SA, condemne Calin Moldovan i Mihaela Maria Moldovan a pagar a l'actora la suma de 2.986,92 euros, en concepte de principal, més els interessos moratoris, conforme al fonament de dret tercer de la present resolució.  
 Amb condemna en costes a la demandada.  
 Notifiqueu esta resolució a les parts, feu-los saber que no és ferma i que, en contra, poden interposar-se recurs d'apel·lació que cal interposar davant d'este mateix Jutjat en el termini de vint dies des de la notificació de la present, i del qual coneixerà l'Audiència Provincial de València.  
 De conformitat amb la disposició addicional quinzena de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un dipòsit de 50 euros, que se li tornarà només en el cas que el recurs siga estimat.  
  
 El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJ 8608GB EEEE AA) indicant, en el camp resolució recorreguda amb el format dd/mm/aaaa.  
 En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20dígits), s'indicarà la data que en el camp «Concepte» el número de compte el codi i la data que en la forma exposada en el paràgraf anterior.  
 En cap cas s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
 Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
 Així, esta és la meua sentència, jutjant en esta instància, que pronuncie, mane i firme.»  
 I atés que els demandats, Calin Moldovan i Mihaela Maria Moldovan, es troben en parador desconegut, s'expedix el present fi que els servisca de notificació en forma.  
  
 Carlet, 21 de novembre de 2012.- La secretària judicial: Amparo Aragó Tur.